kardosdrur/scandi-wiki huggingface dataset:
Øjenfarve

Øjenfarve er den farve som øjets iris har. Farven dannes af pigment i øjets iris.

I realiteten er der mange forskellige krydsninger og variationer af de to farver — også nogle som bedre kunne betegnes som grønne.

Ved hjælp af kontaktlinser kan man få unaturlige farver frem.

Øjets anatomi
Qualia

Qualia (af latin: "hvad slags", ental: quale (IFA: )) kan mest enkelt defineres som hvordan det føles at have en oplevelse. Udtrykket "quale" findes i Max Schelers Der formalismus in der Ethik und die Materiale Werteethik fra 1921. Begrebet blev introduceret på engelsk af den amerikanske filosof Clarence Lewis i 1929. Begrebet diskuteres ofte i forbindelse med sjæl-legeme problemet

Musik kan rent fysisk beskrives som bølger, men oplevelsen af selve stimulansen vi kalder musik er en quale. Vi kan beskrive lys som elektromagnetisk stråling som rammer nethinden og omdannes til impulser som hjernen tolker som f.eks. farven rød. Men selve oplevelsen af farven rød er en quale.
Det er vanskelig at benægte at vi har oplevelser, men alligevel diskuteres det heftigt inden for bevidsthedsfilosofien hvad qualias egentlige natur er, og om de eksisterer uafhængigt af det fysiske?

Iblandt nutidige filosoffer benægter Daniel Dennett eksistensen af qualia. David Chalmers bekræfter den.

Referencer 
  Scheler, Max (1921): Der formalismus in der Ethik und die Materiale Werteethik, Verlag von Max Niemeyer
  Lewis, Clarence Irving(1929): Mind and the World Order: Outline of a Theory of Knowledge. Dover reprint, 1956

Filosofi
Filosofiske grundbegreber
Uløste problemer indenfor neurovidenskab
Draculas ring

Draculas Ring en en tv-miniserie på syv afsnit, der blev vist hver aften i efterårsferien 1978, del 1 den 15. oktober og del 7 den 21. oktober 1978. Hvert afsnit varede cirka 15 minutter og havde sin egen undertitel, for eksempel "Gravfreden brydes", ”Godaften, mit navn er grev Dracula” og ”Ingen vampyrer i Aarhus”.

Serien var Danmarks Radios forsøg på at lave en gyserføljeton, omend resultatet snarere havde karakter af gyserkomedie. Den var forfattet og instrueret af Flemming la Cour og Edmondt Jensen for Danmarks Radios UHA-redaktion. Seriens musiske tema var af Willy Grevelund, og fotograf på serien var Ib Skov.

Grev Dracula spilles af Bent Børgesen med hugtænder, kappe, bredskygget hat og overskæg. Også de andre hovedrolleindehavere var relativt ukendte. I mindre gæsteroller ses dog en række af tidens kendte tv-skuespillere og tv-værter, deriblandt Anniqa, Rolv Wesenlund (Fleksnes) og Jørgen de Mylius, alle tre som ofre.

Draculas Ring er aldrig blevet genudsendt, selvom dens trediveårsjubilæum i 2008 havde været en god anledning. Der er et klip fra serien på Youtube, Draculas ring, Ingen vampyrer i Århus. Klippene stammer fra afsnit 3, afsnit 4 og afsnit 6. Serien kan pt. oktober 2022, ses på Dansk Kulturarv.

Handling 
Tre unge danskere holder ferie på Malta. I kælderen under en gammel borgruin finder de en fingerring og en stensarkofag, og får ved et uheld løsnet de kæder, der har forseglet sarkofagen. I kisten vågner grev Dracula – og han vil have sin ring igen! Vampyrgreven følger derfor de tre turister hjem til Danmark, med dramatiske møder i København, Aalborg, og hvor serien ender med en dramatisk konfrontation i Aarhus.

Medvirkende 
 Bent Børgesen (Dracula)
 Brita Fogsgaard (Minna Mortensen)
 Søren Steen (John Harker)
 Ejnar Hans Jensen (Orla Johansen)
 Gitte Herman (Guide)
 Mary C. Collieri (Postkortdame)
 Edmondt Jensen (Dansk turist på Malta)
 Jørgen de Mylius (Pasbetjent)
 Jens Pedersen (Igor, Taxachauffør)
 Lene Axelsen (Chris)
 Rolv Wesenlund (Vicevært)
 Ann Liza (Dame på toilet)
 Anniqa (Disc jockey)

Litteratur 
 Nicolas Barbano: Interview med Edmondt Jensen (Nosferatu nr. 2, 1980)

DR-serier
Danske tv-serier fra 1970'erne
Film fra Danmark (administrationskategori)
Vampyrserier
Miniserier fra Danmark
Cellestofskifte

Cellemetabolisme er summen af de processer der foregår i en celle, og som opretholder liv i cellen. Metabolismen består overordnet af to foreskellige slags processer: katabolisme og anabolisme. Cellemetabolismen er en meget kompleks række af kontrollerede kemiske processer.

Anabolisme 
Hovedartikel: Anabolisme

Anabolisme er en proces hvor energi forbruges til at syntetisere eller kombinere simple forbindelser til mere komplekse organiske forbindelser som enzymer og nukleinsyrer.

Katabolisme 
Hovedartikel: Katabolisme

Katabolisme en metaboliske processer i levende celler, ved hvilke komplekse molekyler bliver nedbrudt under dannelse af energi. De fleste kataboliske reaktioner er normalt exoterme.

 

en:Cell metabolism
pt:Respiração celular
Tampa Bay Lightning

Tampa Bay Lightning er et professionelt ishockeyhold der spiller i den bedste nordamerikanske række NHL. Klubben spiller sine hjemmekampe i Amalie Arena i Tampa, Florida, USA. Klubben har vundet Stanley Cup finalen tre gange, hhv. i sæsonen 2003-04 hvor man slog Calgary Flames med 4-3 i kampe, samt 2019/2020 hvor man slog Dallas Stars med 4–2 og samt 2020/2021 hvor man slog Montréal Canadiens med 4–1.

Nuværende spillertrup 
Pr. 7. oktober 2008.

Målmænd

 37  Olaf Kölzig
 41  Mike Smith

Backer

   --  Curtis Foster
   --  Victor Hedman
 14  Andrej Meszaros – A
 32  Matt Smaby
 39  Mike Lundin
 54  Paul Ranger
 29  Janne Niskala
 56  Vladimir Mihalik
 ??  Lukáš Krajíček

Forwards
   4  Vincent Lecavalier – C
 10  Gary Roberts
 11  Jeff Halpern
 12  Ryan Malone
 16  Jason Ward
 17  Radim Vrbata
 18  Adam Hall

 24  Andreas Karlsson
 26  Martin St. Louis – A
 29  Craig MacDonald
 33  David Koci
 34  Ryan Craig
 36  Jussi Jokinen

 76  Evgeni Artyukhin
 77  Chris Gratton
 91  Steven Stamkos

'Fredede' numre 
 99 Wayne Gretzky Nummer fredet i hele NHL 6. februar, 2000

Eksterne henvisninger 

 

Ishockeyklubber i NHL
Bay Lightning
Washington Capitals

Washington Capitals er et professionelt ishockeyhold der spiller i den bedste nordamerikanske række NHL. Klubben spiller sine hjemmekampe i Capital One Arena i Washington, D.C., USA. Klubben har været i Stanley Cup-finalen to gange, første gang i sæsonen 1997-98 hvor man dog tabte klart med 4-0 i kampe til Detroit Red Wings. Bedre gik det i sæsonen 2017-18, hvor holdet vandt 4-1 over Vegas Golden Knights.

Nuværende spillertrup (2017-18) 
Pr. 1. maj 2018.

Målmænd
   1  Pheonix Copley
 31  Philipp Grubauer
 70  Braden Holtby

Backer
 22  Madison Bowey
 74  John Carlson
 29  Christian Djoos
 28  Jakub Jerabek
   6  Michal Kempny
   2  Matt Niskanen
   9  Dmitrij Orlov
 44  Brooks Orpik – A

Centerspillere
 19  Nicklas Bäckström – A
 72  Travis Boyd
 92  Evgenij Kuznetsov
 64  Brian Pinho
 18  Chandler Stephenson

Forwards
   8  Alexander Ovechkin – C
 65  Andre Burakovsky
 63  Shane Gersich
 25  Devante Smith-Pelly
 17  Chris Clark
 20  Lars Eller
 13  Jakub Vrana
 79  Nathan Walker
 83  Jay Beagle
 39  Alex Chiasson
 10  Brett Connolly
 77  T.J. Oshie
 43  Tom Wilson

'Fredede' numre 
   5 Rod Langway, D, 1982-93, nummer fredet 26. november, 1997
   7 Yvon Labre, D, 1974-81, nummer fredet 22. november, 1980
 32 Dale Hunter, C, 1987-99, nummer fredet 11. marts, 2000
 99 Wayne Gretzky, nummer fredet i hele NHL 6. februar, 2000

Eksterne henvisninger 

 

Sport i Washington D.C.
Ishockeyklubber i NHL
Pari

Pari er kurs 100 på værdipapirer, dvs. at værdipapirets værdi er lig med papirets pålydende værdi.

F.eks.: Et pantebrev med pålydende værdi på 32.500 kr. indfries til kurs pari. Det betyder, at låntager betaler 32.500 kr. kontant (+ påløbne renter siden seneste termin).

Finansiel økonomi
Jah

Jah (IPA: [djã]) er navnet på Gud i Rastafari ("Rasta") religiøs bevægelse. Det stammer fra Hebraisk יָהּ = Yah [ja:].

Jah (Yah) er en forkortelse af navnet Jehova eller Yahweh.
Ifølge Rastafari er den tidligere kejser af Etiopien, Haile Selassie I, den genfødte Gud, altså personificeringen af Jah. Jesus Kristus er hans søn, og Rastaerne Helligånden, disse tre led udgøre den hellige treenighed. På trods af dette er hver eneste Rasta opfordret til selv at søge efter sandheden, og ingen central dogme er påtvunget.

En anden symbolik eller metafor for Jah, er "I and I", (eng.: I og Jeg). Dette er et symbol på den hellige treenighed,  Haile Selassie I /Jesus Kristus/ I.

På de Vestindiske Øer har populariteten af Kristen Reggae, ført til at Jah bliver brugt i flere Kristne sammenhænge, som "Hallelujah", der betyder "Pris Jah". Især blandt unge kristne og nyere musik bliver de Rastafarianske ord brugt for elementer fra Kristendom og Judaisme.

I den originale Hebraiske Bibel fremstår "Jah" 26 gange alene, og 24 i sammenhængen "Hallelujah".

Det Egyptiske ord "Iah", betyder "Måne" og er navnet på en "Månegud". Nogle mener at der er en forbindelse mellem det Egyptiske "Iah" og det Semitiske "Jah".

Rastafarianisme
Michelangelo Antonioni

Michelangelo Antonioni (29. september 1912 i Emilia-Romagna – 30. juli 2007 i Rom) var en italiensk filminstruktør. Han har bidraget til modernismen i europæisk film med en række film, hvor handlingen mindre end æstetikken illustrerer menneskets ensomhed og fremmedgørelse. 

Efter en universitetsuddannelse i økonomi blev han i 1935 filmskribent på en avis i Ferrara. I 1940 rejste han til Rom og blev medarbejder på det fascistiske regimes filmtidskrift Cinema og blev uddannet på filmskolen Centro Sperimentale di Cinematografia. Efter samarbejde med bl.a. Roberto Rossellini og Marcel Carné lavede han et par neorealistiske halvdokumentariske film som  Gadefejerne i Rom fra 1948.

Med sin første spillefilm, En kærlighedshistorie fra 1950, var Antonioni på vej væk fra neorealismens enkle fortælling om underklassens sociale situation og ind i handlingsløse skildringer af middelklassens optagethed af følelseslivet og eksistentielle strabadser, optaget i for den tid usædvanligt lange kameraindstillinger. De elskendes eventyr vakte stor opsigt på Cannes-festivalen i 1960 og blev værdsat verden over af et smalt publikum. Det samme gjaldt hans første farvefilm, Den røde ørken fra 1964, som virkningsfuldt udnytter farverne til at understrege personernes følelser.

Et gennembrud hos et bredere publikum fik Antonioni med Blowup i 1966. Filmen var ganske vist en kompliceret leg med fortælle- og billedvinkler, og dens rammehistorie om et mord forblev bevidst uforløst, men utvetydige sexscener mellem Vanessa Redgrave og David Hemmings solgte billetter.

Zabriskie Point var Antonionis første film lavet i USA. Pink Floyd, the Grateful Dead og Rolling Stones leverede musikken, men det kunne ikke redde en film, der forsøgte at skildre en gruppe unge, smukke mennesker, der i et billedskønt ørken- og klippelandskab ville gøre op med det etablerede samfunds sociale og erotiske normer.

Efter et slagtilfælde i 1985 mistede Antonioni taleevnen og noget af sin førlighed, men med hjælp af Wim Wenders fik han i 1995 et comeback med Al di lá delle nuvole.

I 1996 modtog han en æres-Oscar for sin livslange indsats for filmen. Statuetten blev overrakt af Jack Nicholson, som havde arbejdet sammen med Antonioni om Profession: Reporter, der kom i 1975, og som først de senere år er dukket op af glemslen.

Film (udvalgte) 
 N. U. – Nettezza urbana (Gadefejerne i Rom) dokumentar (1948)
 Cronaca di un amore (En kærlighedshistorie) (1950)
 L'Avventura (De elskendes eventyr) (1960) 
 La Notte (Natten) (1961)
 L'Eclisse (Ukendte nætter) (1962)
 Il deserto rosso (Den røde ørken) (1964)
 Blowup (1966)
 Zabriskie Point (1970)
 Profession: Reporter (1975)

Eksterne henvisninger 

 

Filminstruktører fra Italien
Italienere i 1900-tallet
Italienere i 2000-tallet
Mark Feehily

Marcus Michael Patrick Feehily (født 28. maj 1980 i Sligo, Irland) er forsanger i boybandet Westlife.

Feehily har været med i bandet siden starten. Han var sammen med Kian Egan og Shane Filan med til at danne Westlife, hvor senere Nicky Byrne og Brian McFadden kom med. Man har i mange år troet at Mark var til piger, men i 2005 sprang han ud som homoseksuel i et interview med den britiske tabloidavis The Sun. Han dannede par med Kevin McDaid i syv år, men de gik fra hinanden i slutningen af 2011.

Referencer

Eksterne henvisninger 
 

Sangere fra Irland
Westlife
Source Forts

SourceForts er en multiplayer capture the flag spilmodifikation til computerspillet Half-Life 2. To hold, rød og blå, laver forter ud af metal paneler for at beskytte deres flag, samtidig med at de forsøger at bryde ind i deres modspilleres fort for at vinde deres flag. Modifikationen blev frigivet i 2005.

I starten er man i "Build Mode" hvor man skal bygge fortet.
Derefter er man i "Combat Mode" hvor man skal beskytte og stjæle det andet holds flag.

De forskellige hold 
Der er 2 hold, de røde og de blå, og 5 karakterer at vælge imellem med hver deres egenskaber.

Engineer – Eneste figur med PhysGun i Combat phase. Kan fjerne modstanderens brikker, og ommøblere sine egne.

Soldier – Langsom, men gør op for det ved hans massive skade.

Scout – Bruges til at skabe forvirring og til at stjæle modstanderens flag.

Rocketeer – Forkert antaget bliver han desværre brugt til at dræbe med, men er derimod beregnet til at rocketjumpe og andre ting for at få modstanderens flag.

Sniper – Mest brugt til at stå i egen base og skyde fjender, eller fjendens vægge for at hjælpe de andre med at komme ind.

Eksterne henvisninger 
 Source Forts hjemmeside 
 Steams hjemmeside

Half-Life
Mie-spredning

Mie-teorien, Lorenz-Mie-teorien eller Lorenz-Mie-Debye-teorien, opkaldt efter den danske fysiker Ludvig Lorenz, den tyske fysiker Gustav Mie og den hollandske fysiker Peter Debye, beskriver lysspredningen fra en sfærisk partikel i en plan bølge. Ludvig Lorenz og Gustav Mie var blandt de første til at løse ligningerne for det elektromagnetiske felt omkring en sfærisk partikel.

L. Lorenz brugte ikke Maxwells ligninger under udledningen men derimod sin egen udgave af den elektromagnetiske teori. Trods dette ligger hans udgave af løsningen på spredningsproblemet meget tæt op af de ligninger, der bruges i dag.
Ved at løse Maxwells ligninger for partiklen og det omgivne medium ved brug af grænsebetingelserne for grænsefladen mellem partikel og medium fremkommer et udtryk for det elektriske felt i fjernfeltet.
Et generelt analytisk udtryk for det lys, der spredes af en partikel med en given størrelse og brydningsindeks i en given retning i forhold til det indfaldende lys, findes ved hjælp af ligningerne for det indfaldende elektromagnetiske felt, for det spredte felt samt for feltet inde i partiklen.
Er der ikke tale om et plant indfaldende felt, men f.eks. om en fokuseret laserstråle, skal den generelle Lorenz-Mie-teori benyttes.

Der findes to approksimationer til Lorenz-Mie-teorien. Den ene kaldes Rayleigh-spredning og er gyldig for små partikeldiametre. Den anden er geometrisk optik, som gælder for store partikler.
Ved Rayleigh-spredning kan det elektromagnetiske felt betragtes som konstant over hele partiklen. Det indfaldende felt danner en oscillerende dipol, der spreder feltet i næsten alle retninger.

Litteratur 
 Gustav Mie: Beiträge zur Optik trüber Medien, speziell kolloidaler Metallösungen. Annalen der Physik, Vierte Folge, Band 25, 1908, No. 3, 377-445.
 Ludvig Lorenz: Lysbevaegelsen i og uden for en af plane Lysbolger belyst Kugle. Det Kongelige Danske Videnskabernes Selskabs Skrifter, 6. Raekke, 6. Bind, 1890, 1, 1-62.
 Ludvig Lorenz: Sur la lumière réfléchie et réfractée par une sphère (surface) transparente. In: Œuvres scientifiques de L. Lorenz, revues et annotées par H. Valentiner. Tome Premier, Libraire Lehmann & Stage, Copenhague, 1898, p 403-529.
 C. F. Bohren, D. R. Huffmann: Absorption and scattering of light by small particles. New York, Wiley-Interscience, 1983, .
 Thomas Wriedt: Mie theory 1908, on the mobile phone 2008. Journal of Quantitative Spectroscopy & Radiative Transfer 109 (2008), 1543–1548.

Optik
Synedrium

Synedrium (eller synedri) er den latinske form af , synédrion, som betyder forsamling. På hebraisk anvendes ordet Sanhedrin.

Synedriet var et råd over hele den hellenistiske verden. På Jesu tid var det navnet på den øverste jødiske domstol og omtales i Det Ny Testamente som Det Store Råd. Rådet havde 70 medlemmer og var ledet af en saddukæisk ypperstepræst () og en farisæisk vicepræsident ().

Rådet beskæftigede sig med religiøse forhold og med politik og samfund, og det opløstes ved Jerusalems ødelæggelse i 70 e.Kr.

Synedriets rolle i forbindelse med Jesu domfældelse og død er omtalt i ,  og .

Grækenland i antikken
Jødedom

sv:Sanhedrin
1 Night in Paris

1 Night in Paris er en pornografisk film fra 2004 med Paris Hilton og hendes ekskæreste Rick Salomon, som skabte en international sensation efter at Rick offentliggjorde den på internettet.

Filmen blev optaget af Rick Salomon med et Hi8-Handycam i 2001 på et hotelværelse på Hotel Bellagio i Las Vegas og viser explicite optagelser af Paris Hilton og Rick Salomon i gang med forskellige former for sex – så vel som Paris stopper op for at besvare et opkald på sin mobiltelefon, hvilke har afstedkommet en række parodier. Filmen blev udsendt netop som reality-tv-serien The Simple Life medvirkende Paris, gik i luften. Paris sagsøgte Rick for offentliggørelsen af båndet, men i juli 2005 blev sagen afgjort uden for retten, tilsyneladende uden nogen kompensation til Paris.

1 Night in Paris er udgivet på dvd i 2004 af Red Light District, et Los Angeles-baseret produktionsfirma der producerer og distribuerer pornografiske videoer. I 2005 modtog den AVN priser som værende årets "Bedst sælgende udgivelse", "Mest udlejede udgivelse" og som havende årets "Bedste marketing kampagne" indenfor individuelle projekter.

Eksterne henvisninger 
 

Amerikanske film fra 2004
Pornofilm
Naturlig teologi

Naturlig religion er det filosofiske modstykke til åbenbaringsreligion og behandler spørgsmålet om, hvad man kan vide om Gud ud fra fornuften.

Middelalder 
Katolsk teologi, for eksempel Thomas Aquinas, mente, at en vis naturlig kundskab om Gud er mulig, men at den måtte kompletteres med det, der er åbenbaret, især gennem Kristus. 1500-tallets reformatorer, for eksempel Martin Luther og Jean Calvin, mente derimod, at kundskab om Gud kun er givet mennesket ved åbenbaring.

Oplysningstiden 
I oplysningstiden opstod en fornyet interesse for naturlig religion uden behov for åbenbaring.

Det ansås for logisk tvingende nødvendigt at måtte antage eksistensen af en almægtig skaber. Universets storhed og skønhed, dets forunderligt sindrige indretning, dets fornuftsmæssighed taler tilstrækkeligt tydeligt om, at det har sin oprindelse i et væsen, der er udstyret med fornuft og godhed. Det er simpelthen ufornuft ikke at antage Guds eksistens.

Af tidens slagord: "Gud, dyd og udødelighed" fremgår det, at religionen frem for alt skulle være en støtte for moralen for at styrke borgerdyden.

Nyere former 
I 1900-tallet findes der et element af naturlig teologi i den dialektiske teologi eller eksistensteologien derved, at mennesket må have en forudgående forståelse af, hvem og hvad Gud er, for at kunne spørge og høre ret.

Mere fremtrædende er den naturlige teologi i skabelsesteologien, hvor indsigten i, at tilværelsen holdes oppe til trods for intetheden af en værensmagt, fører frem til en religiøs forståelse af Gud som skabermagt.

Se også 
 Skolastik
 Deisme
 Reimarus om naturlig religion
 Knud Ejler Løgstrup – dansk skabelsesteolog

Litteratur 
 Wolf, Jakob (2002, 2001). Den skjulte Gud : om naturlig teologi.  – Undersøger begrebet naturlig teologi og gør op med den traditionelle opfattelse af begrebet som rationel teologi. Der argumenteres for en naturlig erkendelse af Gud, som det vi ikke har magt over, men som har magt over os.

Noter

Eksterne henvisninger 
 "Naturlig religion" ved Jørgen Podemann Sørensen i Gads religionsleksikon (1999)
 "Oplysningstiden" ved Børge Troelsen i Gads religionsleksikon



Religion
Teologi
Nixondoktrinen

Nixondoktrinen var en strategi for USA's udenrigspolitik, navnlig i forbindelse med Vietnamkrigen. Den blev først fremført af Richard Nixon i en pressekonference i Guam 25. juli 1969. Doktrinens hovedbudskab var at USA's allierede selv måtte klare at forsvare deres eget land med amerikansk militær og økonomisk bistand.

Med Nixons egne ord i en tale til nationen om Vietnamkrigen 3. november 1969:

For det første skal USA overholde alle sine traktatlige forpligtelser.
For det andet skal vi bidrage med et skjold imod atomare trusler, hvis en atommagt truer en nation der er allieret med os, eller hvis overlevelse vi finder vital for vor egen sikkerhed.
For det tredje skal vi i situationer, der involverer andre former for aggression, give militær og økonomisk assistance, hvis dette ønskes, ifølge vores traktatlige forpligtelser. Om nødvendigt skal vi forsyne den direkte truede stat med tropper til dens forsvar.

Doktrinen kan ses som en reaktion på Tet-offensiven samt de mange faldne og sårede amerikanske soldater i Vietnamkrigen. Præsident Nixon og hans nærmeste rådgiver Henry Kissinger besluttede at erstatte amerikanske tropper med vietnamesere. Man havde mistet troen på, at krigen kunne vindes ved hjælp af mange landstyrker, og den amerikanske offentlighed krævede en tilbagetrækning fra Vietnam. Doktrinen skulle dermed dæmme op for den hjemlige voksende modstand mod krigen.

Doktrinen blev også brugt af Nixon-regeringen i den Persiske Golf, hvor man sendte militære forsyninger til Iran og Saudi-Arabien, så disse to amerikanske allierede kunne sikre fred og stabilitet i regionen. Ifølge forfatteren Michael Klare "åbnede doktrinen for sluserne" til amerikansk militær støtte i den Persiske Golf og var med til at sætte scenen for Carterdoktrinen og den efterfølgende direkte involvering i Golfkrigen og Irakkrigen.

Referencer 

Den kolde krig
USA's politik
Vietnamkrigen
Kosmologi (religion)

Kosmologi stammer fra græsk og betyder "læren om universet", ordet betegner i religiøs sammenhæng den måde hvorpå en religions medlemmer opfatter universet og den måde verden er indrettet på; dette inkluderer inden religionsvidenskaben alle de anskuelser og udtryk, der bidrager til at forklare den struktur verden er ordnet i. Alt lige fra en simpel klassifikation af fænomener til mytologiske fortællinger bidrager på denne vis til en religions kosmologi.

En række religioner har omfattende forestillinger om skabelse og udviklingen. 

Betegnelsen kosmogoni ( græsk: "universets tilblivelse") bruges i nogle tilfælde som synonym eller i stedet for kosmologi. Kosmogoniske beskrivelser fokuserer dog i særlig grad på tilblivelse og udvikling, og på dansk bruges betegnelsen også kun yderst sjældent.

Eksterne henvisninger 

 Fra Primal til Postmoderne Enhed (økommunisme)

Se også 
Mytologi
Religion
Natursyn

 
Religion
Religiøse doktriner og tro